Opera et dies

[thumb|Titulus versionis Latinae a [Nicolaus Valla|Nicolao Valla factae, anno 1509 divulgatae]]
[thumb|upright=1.75|Initium [poematis versionisque Latinae (editione 1539)]]
***Opera et dies*** (Graece: Ἔργα καὶ ἡμέραι) est carmen didacticum circa annum 700 a.C.n. ab Hesiodo poeta compositum.

## Inceptum 
Causa operis scribendi litigium inter Hesiodum et Persen fratrem fuisse existimatur, cui obiecerit iniuriis atque fraudibus divitias obrepere velle, cuique suam in agris colendis vitam duram et laboriosam ut exemplum ostentat. Quare sunt, qui putent operi aliquid monitionis inesse, discordiae quidem fratrum non nisi in amplissima cosmologia intextae videntur.

## Res 
Initio Prometheos et Pyxidis Pandorae fabulae introducuntur, quas descriptio quinque aetatum insequitur (incipiens ab aurea aetate, deinde res ad argenteam, dein aeneam et postremo ad heroicam aetatem usque ad ferream aetatem devenerunt); deinde narratur fabula accipiteris et lusciniae, quorum alter regem, altera poetam significet. Tum regna iustitiae et superbiae opponuntur atque illustrantur. […]

Carmine suo poeta profundam scientiam rerum rusticarum exhibet seque constituendo calendarium atque consiliis utilissimis expertum peritumque in agris colendis praestat cum non solum agrestia instrumenta sed etiam pecuariam rem, quandoque idoneum tempus serendi adsit explicet. Vivido more etiam hiemes frigidas montesque Graeciae affligentes verbis depingit. Beatus ille dicitur qui iustitiam magni aestimet modumque in rebus esse agnoscat. Illi divitias fore, superbo autem qui magno in lucro spem ponat exitium paratum fore.

Carmen et Orion, Sirium, et Pleiades explicat ad verum loquendum.

Nonnulli philologi opus post alterum Hesiodi monumentum *Theogonia* dictum compositum esse censent cum poeta ibi unam meram deam Erin esse adfirmet at nunc rursum esse profecto duas intellexisse videtur, quarum alteram rixis discordiam efficientibus adaequat, alteram certamini aequali atque utili. (Vide Agon)

## Posteritas 
Opus maximi momenti erat historiae litterarum ut Graecarum ita Europaearum recentiorum aetatum. Etiam indagatores rerum gestarum opere valde fruuntur nitunturque cum aliter ac opera Homerica, quae heroum vitas ac gesta illustrent, vitam quotidianam agricolarum aetatis Archaicae accurate describant explicando rationes agri culturae, morem partiendae hereditatis communitatemque firmam incolarum vici Graeci.

## Bibliographia 
; Editiones et versiones
* 1509 : Iodocus Badius Ascensius, ed.; Nicolaus Valla, interpr., *Hesiodi Opera et dies, quod in Georgicis imitatus est Vergilius opus*. Lutetiae: Jehan Petit  Textus apud *Gallica*
* 1539 : Ulpius Franekerensis, ed. et interpr.; Nicolaus Valla, interpr., *Hesiodi Ascraei opuscula inscripta ΕΡΓΑ ΚΑΙ ΗΜΕΡΑΙ, sic recens nunc Latinè reddita, ut uersus uersui respondeat, unà cum scholiis obscuriora aliquot loca illustrantibus, Ulpio Franekerensi Frisio autore. Addita est antiqua Nicolai Vallae translatio, ut quis conferre queat*. Basileae, Mich. Ising.  Textus apud *e-Rara*
* 1840 : Franciscus Siegfridus Lehrs, ed., *Hesiodi Carmina* (Lutetiae: Didot) pp. 31–46  Textus apud *Internet Archive*
* 1844ː E. Vollbehr, *Hesiodi Opera et Dies. Recognovit, prolegomena scripsit ... Procli et anonymorum scholia addidit...*, Kiliae.
*2010ː Andrea Ercolani, *Esiodo, Opere e giorni.* (Classici 7). Roma: Carocci editore. Recensio critica

## Plura legere si cupis 
*Germaine Aujac, "Le calendrier agricole dans Les Travaux et les Jours d'Hésiode". ''Pallas. Revue d'études antiques*, 1982ː 3-15
*Matthias Becker, *Die Bedrohung der Polis : Hesiods "Werke und Tage" als Zeugnis literarischer Bedrohungskommunikation*, Tübingen, 2018 Nonnullae paginae apud Guglum librorum
* Claude Calame, "The Succession of Ages and Poetic Pragmatics of Justice: Hesiod’s Narrative of the Five Human Species" in *Poetic and Performative Memory in Ancient Greece: Heroic Reference and Ritual Gestures in Time and Space*, 2009. Hellenic Studies Series 18. 
*Marcel Détienne, *Crise agraire et attitude religieuse chez Hésiode*, Bruxelles, 1963 Recensio critica J. P. Vernant
*Xenja Herren,	*Pandora, Pflug und Poesie : immaterielle und materielle Ressourcen in Hesiods "Werken und Tagen"*, Georg Olms, 2021 Nonnullae paginae apud Guglum librorum
*Marcel Hofinger,	"Le logos hésiodique des races : Les Travaux et les Jours vers 106 à 201", *L'Antiquité Classique'', 1981ː 404-416
*Flora P. Manakidou,	"Autour de la structure des Travaux et les Jours d'Hésiode. La « dualité » du cosmos hésiodique", *GAIA. Revue interdisciplinaire sur la Grèce ancienne*, 2006ː 149-167
*Paul Mazon, "Hésiode : la composition des Travaux et des Jours", *Revue des Études Anciennes*, 1912ː 329-356
*J. C. B. Petropoulos, ''Heat and lust : Hesiod's midsummer festival scene revisited. Greek studies*. Lanham, MD: Rowman & Littlefield, 1994 Recensio critica
*Pierre Waltz, *Hésiode et son poème moral'', Lutetiae, 1906 Recensio critica Altera recensio critica
*Ernest Will, "Hésiode : Crise agraire? ou recul de l'aristocratie ?", *Revue des Études Grecques*, 1965ː 542-556

## Nexus externi 
* Textus apud Bibliothecam Augustanam 

Categoria:Scripta saeculo 7 a.C.n.
Categoria:Graeciae scripta
Categoria:Litterae Graecae antiquae
Categoria:Carmina didactica
Categoria:Hesiodus